РЕПУБЛИКА СРБИЈА

Министарство просвете и науке

као промотер пројекта и одговорно за његову реализацију

и

ЈУП Истраживање и развој д.о.о.

Немањина бр. 22-26

11000 Београд

Србија

као наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**НАБАВКА РАЧУНАРА И РАЧУНАРСКЕ ОПРЕМЕ ВИСОКИХ ПЕРФОРМАНСИ ЗА ПОТРЕБЕ ОБАВЉАЊА НАУЧНОИСТРАЖИВАЧКЕ ДЕЛАТНОСТИ**

**(ИОП/3-2012/Г)**

Оквирни уговор о зајму између Републике Србије и Банке за развој Савета Европе (The Council of Europe Development Bank), закључен је 15. октобра 2010. године и потврђен од стране Народне скупштине доношењем Закона о потврђивању Оквирног уговора о зајму између Републике Србије и Банке за развој Савета Европе („Службени гласник РС-Међународни уговори”, број 51/10) (у даљем тексту: Оквирни уговор).

Оквирним уговором обезбеђена су средства за спровођење пројекта: Истраживање и развој у јавном сектору (у даљем тексту: Пројекат).

ЈУП Истраживање и развој д.о.о, основано од стране Владе Републике Србије за управљање Пројектом, намерава да употреби део средстава из кредита Банке за развој Савета Европе ради набавке рачунара и рачунарске опреме високих перформанси за потребе обављања научноистраживачке делатности - подпројекат (Компонента 1): Нова капитална опрема (Истраживачка опрема).

Уговор о набавци добара биће закључен у складу са Условима уговарања који су одређени у конкурсној документацији и свим осталим документима који ће чинити Уговор о набавци добара.

Број и назив лотова из којих се састоји ова набавка:

Лот бр. 1: Cluster-Infiniband

Лот бр. 2: HPC nodes

Лот бр. 3: HPC-Ethernet

Лот бр. 4: Tier3 platform

Лот бр. 5: GPU based cluster

Лот бр. 6: HVAC

Реализација уговора очекује се у периоду од јуна до јула 2012. године.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација доступна је на енглеском језику.

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр. 24, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 50,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо код Комерцијалне банке број 205-160097-44, шифра плаћања 221, позив на број ИОП/3-2012/Г са назнаком „Трошкови конкурсне документације“. Понуђачима који упуте захтев за достављање Конкурсне документације, иста ће бити послата поштом о трошку понуђача (укључено у цену конкурсне документације) без преузимања одговорности за губитак или кашњење.

Подаци за плаћање у страној валути (ЕУР) за нерезиденте:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10.00 до 16.00 часова на исту адресу.

Понуде не морају да садрже гаранцију понуде.

Понуђач је дужан да понуде достави у две одвојене запечаћене коверте „Оригинал“ и „Копија“ које ће бити запечаћене у спољној коверти и са назнакама предвиђеним конкурсном документацијом.

Крајњи рок за достављање понуда је 15. јун 2012. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 15. јуна 2012. године, у 13.00 часова у просторијама ЈУП Истраживање и развој д.о.о, ул. Макензијева бр. 24 Београд, уз учешће овлашћених представника понуђача.

Додатне информације о набавци, укључујући и оне о начину увида у конкурсну документацију, могу се добити сваког радног дана у времену од 12,00 до 16,00 часова на следећи начин:

Web: [www.piu.rs](file:///C:\Users\Jelena%20Petrović\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\Z3QG1MW3\www.piu.rs)

E-mail: [tender@piu.rs](mailto:tender@piu.rs)

Број телефона: +381652009110